ΓΡΑΠΤΗ ΕΡΩΤΗΣΗ E-2122/99

υποβολή: Reinhold Messner (Verts/ALE) προς το Συμβούλιο

(29 Νοεμβρίου 1999)

Θέμα: Ορισμός ειδικού εκπροσώπου της ΕΕ για το Θιβέτ

Ασφαλώς θα έχειπόψη της η Επιτροπή τα ψηφίσματα του Ευρωπαϊκού Κοινοβουλίου της 13ης Ιουλίου 1995(1), της 15ης Ιανουαρίου(2) και της 14ης Μαΐου 1998(3) σχετικά με την κατάσταση στο Θιβέτ.

Τα εν λόγω ψηφίσματα περιλαμβάνουν, εκτός από την καταδίκη της παράνομης εισβολής στο Θιβέτ και κατοχής της χώρας εκ μέρους της Λαϊκής Δημοκρατίας της Κίνας, το σαφές αίτημα προς το Συμβούλιο και την Επιτροπή να ορίσουν έναν ειδικό εκπρόσωπο της ΕΕ για το Θιβέτ «επιφορτισμένο να αναλάβει κάθε πρωτοβουλία ώστε να δοθεί συνέχεια στα αιτήματα της Ένωσης όσον αφορά την κατάσταση των δικαιωμάτων του ανθρώπου και του πολίτη στο Θιβέτ».

Το Ευρωπαϊκό Κοινοβούλιο, η Επιτροπή και πολλοί ευρωπαίοι πρωθυπουργοί διαβεβαίωσαν το Δαλάϊ Λάμα για το ενδιαφέρον τους όσον αφορά την κατάσταση των δικαιωμάτων του ανθρώπου και του πολίτη στο Θιβέτ και την έναρξη μιας ουσιαστικής διαπραγμάτευσης μεταξύ του ιδίου και των κινεζικών αρχών χωρίς να τεθούν προϋποθέσεις εκ μέρους αμφοτέρων.

Το Ευρωπαϊκό Κοινοβούλιο ζήτησε εξάλλου κατ επανάληψη ειδήσεις του νεότερου πολιτικού κρατουμένου στον κόσμο, του δεκάχρονου θιβετιανού Gedhun Choeky Nyima που απήχθη από τις κινεζικές αρχές σε ηλικία 6 ετών αφού αναγνωρίσθηκε από το Δαλάϊ Λάμα ως η τελευταία μετενσάρκωση του δεύτερου σημαντικότερου πνευματικού ηγέτη του Θιβέτ, του Panchen Lama.

1. Προτίθεται το Συμβούλιο να εφαρμόσει κατά συγκεκριμένο τρόπο την πολιτικήπόδειξη να ορίσει έναν ειδικό εκπρόσωπο της ΕΕ για το Θιβέτ;

2. Προτίθεται η Ένωση να τηρήσει τιςποσχέσεις προς το Δαλάϊ Λάμα όσον αφορά την κατάσταση των ανθρωπίνων δικαιωμάτων στο Θιβέτ και την έναρξη ουσιαστικής διαπραγμάτευσης μεταξύ του ιδίου και των κινεζικών αρχών;

3. Μπορεί το Συμβούλιο να ασκήσει πιέσεις στις κινεζικές αρχές ώστε να αφεθούν ελεύθεροι οι πολιτικοί κρατούμενοι Gedhun Choeky Nyima, Nawang Chophel και Nawang Sandrol;

(1) ΕΕ C 249 της 25.9.1995, σελ. 162.

(2) ΕΕ C 34 της 2.2.1998, σελ. 169.

(3) ΕΕ C 167 της 1.6.1998, σελ. 223.

Απάντηση

(24 Ιανουαρίου 2000)

1. Το Συμβούλιο σημείωσε με προσοχή τα ψηφίσματα του Ευρωπαϊκού Κοινοβουλίου σχετικά με το Θιβέτ. Κατά τις συνεδριάσεις του με τις κινεζικές αρχές και, ιδίως, στο πλαίσιο του διαλόγου περί των ανθρωπίνων δικαιωμάτων με την Κίνα, αναφέρθηκε στις ανησυχίες της Ένωσης σχετικά με την κατάσταση στο Θιβέτ. Ο διάλογος αυτός, ο οποίος επαναλήφθηκε το 1997, δεν αποτελεί μόνο μέσον για την προώθηση του σεβασμού των ανθρωπίνων δικαιωμάτων και των θεμελιωδών ελευθεριών, αλλά αποβλέπει σε συγκεκριμένα αποτελέσματα όσον αφορά τη βελτίωση της επιτόπιας κατάστασης. Κατά την άποψη του Συμβουλίου, αυτός ο διάλογος θα μπορούσε να έχει ουσιαστικότερα αποτελέσματα από τον διορισμό ειδικού εκπροσώπου για το Θιβέτ.

2. Ένας από τους στόχους της Ένωσης, κατά τη συζήτηση των δικαιωμάτων των μειονοτήτων σε διάφορες περιοχές της Κίνας, είναι πράγματι η ενθάρρυνση του διαλόγου μεταξύ της Κινεζικής κυβέρνησης και του Δαλάϊ Λάμα, με την ελπίδα ότι αυτός ο διάλογος μπορεί να οδηγήσει σε μεγαλύτερη αυτονομία του Θιβέτ. Η Ένωση έθεσε αυτό το θέμα σε κάθε ευκαιρία και θα συνεχίσει να το θέτει σε κάθε επαφή με την κινεζική πλευρά σεπουργικό καιπηρεσιακό επίπεδο.

3. Το Συμβούλιο θέτει επίσης στην κινεζική πλευρά ατομικές περιπτώσεις και πιέζει για την απελευθέρωση πολιτικών κρατουμένων. Οι Gedhun Choeky Nyima, Nawang Chophel και Nawang Sandrol περιλαμβάνονται στον κατάλογο πουπεβλήθη και συζητήθηκε με τις κινεζικές αρχές στις αρχές του έτους.